III. Jaquet Catala gùelleit én un taul a zrougueu bras hi devoé. - Jaquet, merh de Yahan Catala, ha de Loeison Morens, e zas ér bet er seihved dé a imbril mil eih cant unan ar n'uiguent. D'en oaid a  dri mis, é oé deit dehi er vréh ; gùelleit ma oé bet béan dehi ag er vréh-cé, hi e oé bet yah mad goudé betag en oaid a dri huéh mis ; mæs nezé é crogas én hi un droug péhani hi hassas de vout goann aquerh, ha péhani, én ur gresquein avel ma hré a zé de zé, e hras dehi couéh imbèr én ur stad forh truhèg. En hibil troéd hag er volæt-glin e foenhuas én ur fæçon éahus ; en divar hag en divorhed e zas de vout quen traid ma oé staguet er hrohen doh en isquern ; un derhian dalhabl…